عراق-ین پایتاختی باغداددا حکومت بینا‌لاری‌نین یئرلشدیگی یاشیل بؤلگه‌نین قارشی‌سینا توپ‌لاشان بیر قروپ صدر حرکاتی عضوو بتون مانعه‌لری آشا‌راق پارلامئنت بیناسینا داخیل اولوب.
ایران-ین دستکله‌دیگی کووردیناسیون چرچیوه‌سی‌نین باش ناظیر نامیزدی السودانی‌یه اعتراض ائدن صدر طرفدارلاری یاشیل زونانین اؤنونده توپلاشیب. اونلار اطراف‌داکی بتون باریئرلری آشماغا چالیشارکن تهلوکه‌سیزلیک قوه‌لری‌نین موداخیله‌سی ایله قارشیلاشیب. داها سونرا ایسه بیر قروپ بتون مانعه‌لری قیرا‌راق اراضی‌ده‌کی پارلامئنت بیناسینا باسقین ائدیب.
عراق-ین باش ناظیری مصطفی الکاظیمی نوماییشچی‌لره سس‌لنه‌رک "دؤولت و اؤزل مولکیته ضرر وئرمه‌مگی و یاشیل زونا‌دان درحال گئری چکیلمه‌یی" طلب ائدیب.
بو آرادا بیرلشمیش میللت‌لر تشکیلاتی (بمت) عراق-لی اعتراض چیلاری موختلیف اولوسلار آراسی نورما‌لارا اویغون اولا‌راق اؤلکه‌لری‌نین قوروم‌لارینا حؤرمت ائتمه‌یه چاغیریب.
بمت باش کاتیبی‌نین سؤزچوسو فرحان حق بمت-نین نیویورک‌داکی منزیل-قرارگاهیندا کئچیریلن مطبوعات کنفرانسیندا عراق-دا صدر حرکاتی‌نین یوزلرله طرفداری‌نین پایتاخت باغداددا پارلامئنت بیناسینا باسقین ائده‌رک السودانی‌‌نین نامیزدلیگینه اعتراض ائتمه‌لرینی دیرلندیریب.
حاق:" بیز هر کسی موختلیف اولوسلار آراسی نورما و کنوانسیون لاردا قئید اولونان بو قرارگاهین مقدس‌لیگینه حؤرمت ائتمه‌یه دعوت ائدیریک". دئدی.
